Αθλητικός Πολιτιστικός Σύλλογος Χαλκάνορας Ιδαλίου

Ο Αθλητικός Πολιτιστικός Σύλλογος Χαλκάνορας Ιδαλίου είναι κυπριακό αθλητικό και πολιτιστικό σωματείο από τον δήμο Ιδαλίου της επαρχίας Λευκωσίας. Διατηρεί τμήματα ποδοσφαίρου, νεολαίας, μουσικό και πολιτιστικό τμήμα. Η ποδοσφαιρική ομάδα του συλλόγου έχει συμμετάσχει δύο συνεχόμενες περιόδους στο πρωτάθλημα Α΄ κατηγορίας, το ανώτερο επίπεδο στην Κύπρο, στα μέσα της δεκαετίας του 1970. Χρώματα της ομάδας είναι το μπλε και το άσπρο.

 Ο σύλλογος ιδρύθηκε το 1948 με το όνομα Εθνικός Αγροτικός Σύλλογος Ιδαλίου και χρώματα το μπλε και το άσπρο. Ο Εθνικός Αγροτικός Σύλλογος προήλθε από τη διάλυση της Ποδοσφαιρικής Ομάδας Ιδαλίου που προϋπήρχε. Τη σημερινή του ονομασία την πήρε το 1950. Το όνομα του συλλόγου προέρχεται από τον βασιλιά και οικιστή του αρχαίου Ιδαλίου, Αχαιό Χαλκάνωρ. Το Δάλι, τοποθεσία στην οποία εδρεύει ο σύλλογος, αποτελεί τη σύγχρονη κωμόπολη της αρχαίας πόλης του Ιδαλίου. Η ποδοσφαιρική ομάδα εντάχθηκε στην Κυπριακή Ομοσπονδία Ποδοσφαίρου το 1969. Από τότε συμμετείχε σε όλες τις κατηγορίες της ομοσπονδίας. Κορυφαία στιγμή στην ιστορία της ομάδας είναι η συμμετοχή σε δύο συνεχόμενες περιόδους στην πρωτάθλημα Α΄ κατηγορίας, την περίοδο 1976-77 και 1977-78. Έδρα της ποδοσφαιρικής ομάδας είναι το Στάδιο Χαλκάνορα Δημήτρης Χάματσος. Η ονομασία προέρχεται από το όνομα του ποδοσφαιριστή της ομάδας, Δημήτρη Χάματσου, που αγωνίστηκε και σκοτώθηκε στη μάχη του Αγίου Σωζομένου το 1964.Ο Χαλκάνορας είναι ένα από τα ιδρυτικά μέλη της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ), το 1960. Ήταν πρωταθλητής και κυπελλούχος της ομοσπονδίας για αρκετά χρόνια. Από το 1970 έως το 1975 συμμετείχε στη Β΄ κατηγορία. Την περίοδο 1975-76 κατέκτησε το πρωτάθλημα Β΄ κατηγορίας και προβιβάστηκε στην Α΄ κατηγορία.Στην πρώτη συμμετοχή της ομάδας στην ανώτατη κατηγορία, τερμάτισε στη 12η θέση (από 16 ομάδες) και κατάφερε να παραμείνει στην κατηγορία. Ισοβαθμούσε με την 10η και 11η ομάδα, αλλά υστερούσε στην αναλογία τερμάτων. Σε 30 αγώνες, πέτυχε 10 νίκες, έφερε 5 ισοπαλίες και δέχτηκε 15 ήττες. Συγκέντρωσε 25 βαθμούς. Πέτυχε 37 γκολ και δέχθηκε 54. Την επόμενη περίοδο η ομάδα τερμάτισε στην 16η και τελευταία θέση και υποβιβάστηκε στη Β΄ κατηγορία. Σε 30 αγώνες, πέτυχε 6 νίκες, έφερε 6 ισοπαλίας και δέχτηκε 18 ήττες. Συγκέντρωσε 18 βαθμούς, 1 και 2 βαθμούς μακριά από την 15η και 14η θέση αντίστοιχα, που παρέμεναν στην κατηγορία. Πέτυχε 22 γκολ και δέχθηκε 62. Οι ομάδες που τερμάτισαν στην 15η και 14η θέση (που δεν οδηγούσαν στη Β΄ κατηγορία), απείχαν από το Χαλκάνορα μόλις 1 και 2 βαθμούς αντίστοιχα. 1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Χαλκάνορας συμμετείχε στον Β΄ όμιλο. Μέχρι τα μέσα της δεκαετίας του 1980 συμμετείχε στη Β΄ κατηγορία. Την περίοδο 1984-85 τερμάτισε στην προτελευταία θέση και υποβιβάστηκε στη Γ΄ κατηγορία. Την περίοδο 1987-88 τερμάτισε στη δεύτερη θέση του πρωταθλήματος, κερδίζοντας την άνοδο για τη Β΄ κατηγορία. Την περίοδο 1993-94 τερμάτισε στην προτελευταία θέση του πρωταθλήματος Β΄ κατηγορίας και υποβιβάστηκε στη Γ΄ κατηγορία. Την περίοδο 1994-95 κέρδισε την άνοδο του στη Β΄ κατηγορία. Την περίοδο 1997-98, τερμάτισε στη 12 θέση και υποβιβάστηκε στην Γ΄ κατηγορία. Την περίοδο 1998-99 κατέκτησε το πρώτο πρωτάθλημα Γ΄ κατηγορίας στην ιστορία του και παράλληλα την επιστροφή στη Β΄ κατηγορία, στην οποία παρέμεινε για τέσσερις συνεχόμενες περιόδους. Την περίοδο 1999-00 τερμάτισε στην 5η θέση, την περίοδο 2000-01 στην 6η θέση. Την ίδια περίοδο έφτασε μέχρι τα προημιτελικά του Κυπέλλου Κύπρου 2000-01, που είναι η καλύτερη επίδοση της ομάδας στον θεσμό. Την περίοδο 2001-02 στην 5η θέση. Την επόμενη περίοδο τερμάτισε στην 12η θέση και υποβιβάστηκε στη Γ΄ κατηγορία, στην οποία παρέμεινε μόνο την επόμενη περίοδο, καθώς τερμάτισε στην 3η θέση και πήρε το εισιτήριο ανόδου.Ακολούθησαν 3 συνεχόμενες συμμετοχές στην Β΄ κατηγορία. Την περίοδο 2004-05 τερμάτισε στην 6η θέση και την επόμενη περίοδο στην 8η. Την περίοδο 2006-07 υποβιβάστηκε ξανά στην Γ΄ κατηγορία, τερματίζοντας στη 12η θέση. Ακολούθησαν συνεχόμενα ανεβοκατεβάσματα. Την περίοδο 2007-08 τερμάτισε στην 3η θέση στο πρωτάθλημα Γ΄ κατηγορίας και ανέβηκε στη Β΄ κατηγορία, για να υποβιβαστεί και πάλι την περίοδο 2008-09, τερματίζοντας στη 12η θέση. Την περίοδο 2009-10 κατέκτησε για δεύτερη φορά το πρωτάθλημα Γ΄ κατηγορίας και μαζί το εισιτήριο ανόδου στη Β΄ κατηγορία. Παράλληλα, κατέκτησε το Κύπελλο Κύπρου Γ΄ – Δ΄ κατηγορίας 2009-10, στην πρώτη συμμετοχής της ομάδας στον θεσμό. Την περίοδο 2010-11 τερμάτισε στη 10η θέση. Την επόμενη περίοδο τερμάτισε στην 11η θέση, αποφεύγοντας τη 12η θέση που οδηγούσε στον υποβιβασμό, αφού η 12η ομάδα είχε δεχθεί τιμωρία αφαίρεσης βαθμών. Την περίοδο 2012-13 τερμάτισε στη 12η θέση αλλά δεν διαβαθμίστηκε καθώς εκείνη την περίοδο είχε προαποφασιστεί ότι από την επόμενη περίοδο, 2013-2014, η Β΄ κατηγορία θα διαχωριζόταν σε δύο ομίλους, με τις ομάδες που θα τερμάτιζαν στις θέσεις 9-12 να συμμετέχουν στο Β2 όμιλο. Την περίοδο 2013-14, αγωνιζόμενος στο Β2 όμιλο, τερμάτισε στην 7η θέση (από 8 ομάδες) και υποβιβάστηκε στην Γ΄ κατηγορία.Παρέμεινε στην Γ΄ κατηγορία για τρεις περιόδους. Την περίοδο 2016-17 τερμάτισε στην τρίτη θέση και προβιβάστηκε στη Β΄ κατηγορία. Την περίοδο 2017-18 τερμάτισε στην τελευταία θέση και υποβιβάστηκε στην Γ΄ κατηγορία. Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως και την περίοδο 2019-20 καθώς και στις διοργανώσεις κυπέλλου έως και την περίοδο 2018-19. Πρωταθλήματα Β΄ κατηγορίας (1): 1976 Πρωταθλήματα Γ΄ κατηγορίας (2): 1999, 2010 Κύπελλο Κύπρου Γ΄ – Δ΄ κατηγορίας (1): 2010 Πρωταθλήματα ΕΠΟΠΛ (5): 1965, 1966, 1967, 1968, 1969 Κύπελλο ΕΠΟΠΛ (2): 1963, 1968 Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Παπαμωυσέως, Στέλιος (2013). Από την ενοποίηση... στ' αστέρια (Κυπριακό ποδόσφαιρο 1953-2013). Λευκωσία: Ο Συγγραφέας. Κυριάκου, Άκης (2012-09-23). «Όταν ο Χαλκάνορας ήταν Α' Κατηγορία». sigmalive.com. Αρχειοθετήθηκε από το πρωτότυπο στις 2014-04-26. https://archive.today/20140426051307/http://www.sigmalive.com/sports/columns/akis%20kyriakou/526149. Ανακτήθηκε στις 2014-04-26. Ποδόσφαιρο στην Κύπρο Προφίλ στην ιστοσελίδα της ΚΟΠ Επίσημος ιστότοπος Χαλκάνορας στο Facebook